തിരുവനന്തപുരം അന്താരാഷ്ട്ര വിമാനത്താവളം ഇന്ന് അര്ദ്ധരാത്രി മുതല് അദാനിക്ക് സ്വന്തം വിമാനത്താവളം അദാനി ഗ്രൂപ്പ് ഏറ്റെടുക്കലിനെതിരെ കേരളം നല്കിയ ഹര്ജി സുപ്രീംകോടതിയില് പരിഗണിക്കാനിരിക്കെയാണ് വിമാനത്താവളം അദാനിക്ക് കൈമാറുന്നത്. തിരുവനന്തപുരം: തിരുവനന്തപുരം അന്താരാഷ്ട്ര വിമാനത്താവളം ഇന്ന് അര്ദ്ധരാത്രി മുതല് അദാനി ഗ്രൂപ്പ് ഏറ്റെടുക്കും. വിമാനത്താവളം അദാനി ഗ്രൂപ്പ് ഏറ്റെടുക്കലിനെതിരെ കേരളം നല്കിയ ഹര്ജി സുപ്രീംകോടതിയില് പരിഗണിക്കാനിരിക്കെയാണ് വിമാനത്താവളം അദാനിക്ക് കൈമാറുന്നത്. ഏയര്പോര്ട്ട് അതോറിറ്റിയും അദാനിയും തമ്മില് കഴിഞ്ഞ ജനുവരിയിലാണ് ഇത് സംബന്ധിച്ച കരാര് ഒപ്പിട്ടത്. ആറ് മാസത്തിനകം ഏറ്റെടുക്കാനായിരുന്നു നിര്ദ്ദേശമെങ്കിലും വ്യോമയാന നിയന്ത്രണങ്ങളെ തുടര്ന്ന് സമയം നീട്ടി നല്കണമെന്ന് ആവശ്യപ്പെടുകയായിരുന്നു. ഇതേതുടര്ന്നാണ് തിരുവനന്തപുരം വിമാനത്താവളം ഇന്ന് അര്ദ്ധരാത്രി മുതല് അദാനി തിരുവനന്തപുരം ഇന്റര്നാഷണല് എയര്പോര്ട്ട് ലിമിറ്റഡ് എന്ന കമ്ബനിയുടേതായി മാറുന്നത്. പൂര്ണ സജ്ജമാകുന്നതുവരെ ആറു മാസത്തേക്ക് നിലവിലെ താരിഫ് നിരക്ക് തുടരുമെന്ന് എയര്പോര്ട്ട് അതോറിറ്റി വ്യക്തമാക്കി.